
             I. УВОД
                  Настоящата програма определя целите и задачите за работа с учениците от III ОУ „Ангел Кънчев“ и урежда взаимоотношенията между институциите, във връзка с предоставянето на равни възможности за приобщаване на учениците. 
            Програмата е изготвена в съответствие с действащите стратегически и оперативни национални документи, в изпълнение на държавната политика за предоставяне на равни възможности на всички български граждани и за приобщаване на децата и учениците от уязвими групи.
            Училищната програма се базира на :
· Закон за предучилищното и училищното образование;
· Наредба за приобщаващото образование;
· Стратегическа рамка за развитие на образованието, обучението и ученето в Република България /2021-2030/;
· Национална стратегия на Република България за равенство, приобщаване и участие на ромите /2021-2030/;
· Закон за защита от дискриминация;
· Конвенция за борба срещу дискриминацията в областта на образованието /приета на XI сесия на Генералната сесия на ЮНЕСКО – 1960г./;
              Програмата включва редът и начините за оказване на обща и допълнителна подкрепа на всички ученици, които имат необходимост от такива в III ОУ „Ангел Кънчев“, съобразно техните лични интереси, потребности и нужди.
              Уязвими групи в III ОУ „Ангел Кънчев“ са ученици, диагностицирани със специални образователни потребности, хронични заболявания, двигателни увреждания, ученици в риск, ученици, застрашени или жертва на насилие, ученици с изявени дарби, сираци и полусираци, ученици–бежанци, ученици от различни етнически групи и с други идентифицирани  нужди. 
          II. ПОДКРЕПА НА ЛИЧНОСТНОТО РАЗВИТИЕ 
          Подкрепата на личностното развитие се осъществява във връзка и в корелация с разработените национални стратегии за подкрепа на личностното развитие, както и въз основа на анализ на необходимостта от обща и допълнителна подкрепа.
         1. Обща подкрепа
           Организирането на подкрепата на личностното развитие в III ОУ „Ангел Кънчев“ се осъществява от координатор, който изпълнява функциите си съобразно Наредбата за приобщаващото образование. За координатор в училището е определен педагогическият съветник.
          Общата подкрепа за личностно развитие в III ОУ „Ангел Кънчев“ е насочена към всички ученици и гарантира участието и изявата им в образователния процес и в дейността на училището. Общата подкрепа е насочена към развитие на потенциала на всеки ученик и включва:
        - екипна работа между учителите и другите педагогически специалисти в училището;
         - осигуряване и насочване към занимания по интереси – Заниманията по интереси могат да се организират от III ОУ „Ангел Кънчев“ или други центрове за личностно развитие;
         - кариерното ориентиране на учениците, провеждано от педагогическия съветник или консултант от кариерен център‘
         - превенция на обучителните затруднения – целодневно обучение в ГЦОУД, допълнително обучение по български език и литература за учениците, чийто майчин език е различен;
         - допълнително обучение по учебни предмети – при идентифицирани затруднения;
         - допълнително консултиране по учебни предмети – по утвърден график и по необходимост;
         - библиотечно – информационно обслужване – в III ОУ „Ангел Кънчев“ функционира училищна библиотека, ръководена от определен за целта служител, която чрез осъществяване на различни дейности формира култура и умения за търсене и ползване на информация, мотивира учениците за непрекъснато самообразоване и личностно израстване;
        - грижа за здравето – в училището функционира здравен кабинет за оказване на медицинска помощ, в който работят медицински сестри; на учениците се осигурява подкрепяща закуска /I – IV клас/ и обяд, като за качеството на доставената храна следи училищна комисия по здравословно хранене и здравословен начин на живот; поддържа се много добра хигиена, осигурена е топла вода, сапун, дезинфектанти;
       - поощряване с морални и материални награди – описаните в ПДУ морални и материални награди са част от предоставяната от III ОУ „Ангел Кънчев“ обща подкрепа;
       - дейности за превенция на насилието и преодоляване на проблемно поведение – осъществяват се от екипи, ръководени от координатора – педагогическия съветник. Създаден е Координационен съвет за противодействие на насилието и тормоза между учениците в училището, който развива успешна дейност.
        - логопедична работа – в училището функционира логопедичен кабинет.
        Общата подкрепа се осъществява съгласно Наредбата за приобщаващото образование.
2. Допълнителна подкрепа 
      Допълнителната подкрепа в III ОУ „Ангел Кънчев“ се осъществява въз основа на направената оценка на индивидуалните потребности на ученика.
       Оценката се извършва от назначен училищен екип от специалисти, съобразно необходимостта на ученика и след това се одобрява от Регионален център за подкрепа на приобщаващото образование.
       Учениците, за които може да се поиска допълнителна подкрепа са от следните уязвими групи:
· ученици със специални образователни потребности;
· ученици с хронични заболявания;
· ученици в риск;
· ученици с изявени дарби;
Допълнителната подкрепа бива краткосрочна и дългосрочна.
Допълнителната подкрепа включва:
· работа с ученик по конкретен случаи;
· психо-социална рехабилитация;
· осигуряване на достъпна архитектурна среда;
· ресурсно подпомагане.
         Допълнителната подкрепа се реализира чрез план за подкрепа, изготвен за конкретния ученик. Родителите са длъжни да оказват съдействие за изпълнението на плана за подкрепа на ученика.
         В случаите на несъгласие на родителя с предложената допълнителна подкрепа за личностно развитие на ученика, директорът на III ОУ „Ангел Кънчев“ писмено уведомява отдел „Закрила на детето“ към дирекция „Социално подпомагане“ по настоящия адрес на ученика с цел предотвратяване на риска от отпадане от образование.
          При необходимост се изработва индивидуална учебна програма по съответните учебни предмети, съобразно когнитивното развитие на ученика със СОП. Индивидуален учебен план за ученици с индивидуални образователни потребности, за ученици с изявени дарби, както и за ученици, които се обучават в индивидуална или комбинирана форма на обучение се разработва въз основа на УУП.
       При прехода на ученика от едно училище в друго, родителят предоставя на координатора на училището, в което се записва ученикът, актуална информация за състоянието му, включително съпътстващи документи за здравен и социален статус.
Координаторите си предоставят плана за подкрепа и документите на ученика.
         IIIОУ „Ангел Кънчев“ взаимодейства с Центъра за специална образователна подкрепа. Центърът за специална образователна подкрепа извършва диагностична, рехабилитационна, корекционна и терапевтична работа с учениците, оказва педагогическа и психологическа подкрепа, прилага програми за подкрепа и обучение на семействата, обучава ученици.

III. ПЛАН ЗА ДЕЙСТВИЕ ПО ПРОГРАМАТА
	Дейности
	Срок
	Отговорник
	Забележка

	Идентифициране на ученици, които имат необходимост от обща подкрепа
	постоянен
	педагогически съветник, логопед, класен ръководител
	

	Екипна работа на учителите от даден клас
	постоянен
	Класен ръководител, учители
	при необходимост

	Определяне на координатор на екипа за оказване на подкрепа
	до 01.09.
	директор
	

	Награждаване на учениците
	текущ
	директор, заместник директори, ПС 
	в края на годината и при определен повод за поощрение 

	Дейности на училищната библиотека, свързани с четивна грамотност
	през учебната година 
	завеждащ библиотеката 
	да се провеждат съгласно Правилник за дейността на училищната библиотека, плана на класните ръководители и по повод на празници /Деня на книгата/ 

	Представяне на дейности по интереси в училището
	м.септември
	учители в ГЦОУД; учители, желаещи да работят с групи ИКД
	

	Кариерно ориентиране и консултиране на учениците
	през учебната година
	педагогически съветник, кариерен консултант
	

	Идентифициране на ученици със СОП
	целогодишно
	класен ръководител, учители, логопед, ресурсен учител, психолог
	

	Оценка на потребности на ученици със СОП
	целогодишно
	ЕПЛР и класен ръководител
	не по-късно от 3 месеца след идентифициране на нуждата

	Логопедична терапия, рехабилитация и консултации
	целогодишно
	логопед
	

	Психологическа подкрепа, психо-социална рехабилитация и консултации
	целогодишно
	педагогически съветник/психолог 
	

	Консултации на учители по учебни предмети
	целогодишно, по график, утвърден от директора
	учители по предмети
	

	Превантивни мерки за недопускане отпадане от училище
	целогодишно
	директор, зам. Директор, учители, психолог, училищен екип за обхват
	

	Стимулиране участието на деца с изявени дарби в състезания, олимпиади и конкурси
	целогодишно
	учители
	

	Стимулиране участието на деца и ученици от различни етнически групи за участие в състезания и олимпиади
	целогодишно
	учители
	

	Съвместни дейности с МКБППМН
	целогодишно, по график
	Училищен координационен съвет, директор, районна администрация
	

	Обучение на педагогически специалисти за работа в мултикултурна среда
	по график, заложен в план за квалификация
	директор, председатели на МО
	




        V. ЗАКЛЮЧЕНИЕ
         За изпълнението на Програмата важно значение има сътрудничеството между всички пряко ангажирани институции, неправителствения сектор и училищната общност. Всички участници в образователния процес (семейство, училище, институции) трябва да бъдат еднакво отговорни и ангажирани за постигането на поставените цели.

